San Joani Lupatoto San Giovanni Lupatoto 31-12-2019 San Joani Lupatoto l'e on paexe a 7 km da Verona in posixion sud est, l'è su la riva drita de l'Adeze el ga su par zò 25 000 abitanti. , e el ze anca el crozevia infrastruturałe de ła zona, vedesto che cuà finise la superstrada transpolezana, che ła mete in comunegasion San Joani Lupatoto co Rovigo e dopo zo fin al mar Adriàtego. L'è anca a metà de la sircovałasion sud de Verona. No se sa mia da indò vea fora el nome ma ghe dele teorie: , tuto bosco: inte i primi secoli del medioevo el teritorio del paese l'era selvadego e ghera piante dapartuto , lupi dapartuto: anca in sto caso podarea esar par via dela presensa de boschi pieni de lupi. un tipo de erba. Preistoria: Inte el teritorio del paese ze sta catà sototera varie robe de l'età del fero e in partcolare inte ła fraxion de Raldon ze sta catà i resti de certe palafite. Periodo roman: L'evento piasè importante de sto periodo l'è la bataglia dei Campi Raudii combatua tra i romani e i cimbri e vinta dai primi. Certi storici i pensa che la bataglia la sia sta fata inte el teren tra le localita de Posso, Raldon e Ponte del'Ebreo. A Raldon ze sta catà anca na casa e un cimitero roman. Medioevo: La roba piasè importante de sto periodo l'è sucesa inte el 1233, quando inte ła località Pace Paquara frà Giovani da Schio el ga tentà de far far na tregua intrà Guelfi e Ghibelini. Inte el 1335 La parochia de San Giovani l'è diventà indipendente Età moderna: Inte el 1572 diventa parochia autonoma anca la fraxion Raldon. Inte el 1630 quasi metà dela gente del paese la more par via dela peste, pasando da 901 a 467. Inte el 1818 i Austriaci i unise el comune de San Giovani a quel de Raldon.